ועדת החקירה בנושא איתור והשבת נכסים של נספי השואה, כנסת 16, פרוטוקול מספר 3, 2003-08-18 12:00

קולט אביטל: שלום, אני פותחת את ישיבת הוועדה.

קולט אביטל: אני רוצה לדווח לחברי הוועדה כי בענייני הבנקים אנו הגענו כמעט לסוף עבודתנו.

קולט אביטל: בגל הראשון אנחנו הצלחנו לסיים את הבדיקה בתוך הבנקים.

קולט אביטל: באמצע חודש יוני הועברו לבנקים הדוחות להערותיהם.

קולט אביטל: היו לנו תקוות והציפיות שהבדיקה תערך תוך שלושה שבועות, אך הבנקים דרשו זמן נוסף.

קולט אביטל: לפי סיכום איתם, אנחנו אמורים לקבל את הערותיהם בשבוע הראשון של ספטמבר.

קולט אביטל: אני מאוד מקווה שבתחילת מושב החורף של הכנסת נוכל לשים על שולחן הכנסת את הדו"ח המלא בנוגע לחמישה בנקים.

קולט אביטל: נצטרך אז גם לשבת ולהחליט האם לבדוק גם בנקים נוספים, כיוון שיש אלינו פניות ציבור אשר תובעות בדיקות נוספות.

קולט אביטל: היום אנחנו נקדיש את הישיבה לעבודתנו בתחום הנדל"ן.

קולט אביטל: בעבר אנחנו סיכמנו עם הבנקים כי הם מממנים את הבדיקה.

קולט אביטל: אנחנו ככנסת נצטרך לקבל על עצמנו לממן גופים שישתתפו בבדיקה החיצונית.

קולט אביטל: הדבר הזה עורר לא מעט אנטגוניזם גם בכנסת.

קולט אביטל: אני רוצה להזכיר כי בכנסת הקודמת, בפברואר התקבלה החלטה של המליאה כי לגבי אותם גופים ממשלתיים, כמו האפוטרופוס הכללי, שלא יכולים לממן את עצמם, אנחנו נישא בהוצאות הבדיקה.

קולט אביטל: מאז היו בחירות, ויו"ר הכנסת הבטיח לנו שאנחנו נוכל לסמוך על הכנסת שתשתתף בחלק מן הסכום, במסגרת של תקציב מקוצץ.

קולט אביטל: אנחנו נמצאים בבעיה.

קולט אביטל: מצד אחד הכנסת החליטה על הקמת ועדת חקירה שחייבת לסיים את עבודתה בהקדם, אך מן הצד השני כאשר אין כסף ואין כלים להתחיל את הבדיקה, זה יקח עוד זמן.

קולט אביטל: אני רוצה להביא לידיעת

קולט אביטל: כם שכדי להתחיל בבדיקה החיצונית, אנחנו מחוייבים לפרוצדורה משפטית נכונה, פרוצדורה של מכרז.

קולט אביטל: המכרז כבר מוכן.

קולט אביטל: בסוף הישיבה השלנו היום אנו נגיע לסיכום עם הקרן הקיימת ונוכל לצאת לדרך לגבי גוף אחד או שניים.

קולט אביטל: אני רוצה להעביר את רשות הדיבור ליו"ר הדריקטוריון של הקרן הקיימת שאיתו היו לנו חילופי מכתבים וטלפונים עוד לפני הישיבה הזו, כדי שנוכל היום לסכם את המועדים, תנאי הבדיקה ואת הנושא של ההסכם.

2446: אני יכול לחזור על מה שנאמר בוועדה הזו בפעם האחרונה ולומר כי הקרן הקיימת קיבלה בברכה את הקמת ועדת חקירה והסכימה לשתף פעולה תחת שקיפות מלאה.

2446: אנחנו היינו הגוף הראשון בארץ שפרסם לפני כמה שנים את כל הרשימות האינטרנט ובבתי המשפט, וקיבלנו גם פניות בעקבות זה.

2446: אנחנו פעלנו על פי הכללים שנקבעו ע ידי האפוטרופוס הכללי וגם על פי הנחיית האפוטרופוס הכללי.

2446: אנחנו גם הצענו לאפוטרופוס הכללי לקבל את הטיפול בכל הרכוש הזה שנמצא בטיפולנו.

2446: כרגע אנחנו נמצאים בתהליכים של העברת הרכוש הזה לאפוטרופוס הכללי.

2446: הדבר שאפשר את ההסכם עם האפוטרופוס הכללי הוא זה שאנחנו אמנם לא ויתרנו על תביעות שישי לנו בנוגע לתשלומים ששילמנו עבור הרכוש, אך גם אמרנו כי אנחנו לא רואים באפוטרופוס הכללי את הכתובת לשלם לנו עבורם ואת התביעות אנחנו נפנה לאוצר המדינה.

קולט אביטל: אני מציעה שתסביר למה הכוונה.

2446: הכוונה היא שאנחנו שילמנו עבור חלק מהקרקעות האלה.

קולט אביטל: מדובר באנשים שרכשו קרקעות והיו אמורים לשלם בתשלומים ובינתיים הם נספו בשואה, ואז הקרן הקיימת קיבלה לידיה את האדמות והמשיכה לשלם את התשלומים במקום אותם אנשים.

2446: זה הסעיף שאפשר את הסכמת האפוטרופוס לקבל את הרכוש לטיפולו.

2446: כרגע אנחנו בתהליכים של העברת הרכוש לטיפול של האפוטרופוס.

2446: מבחינת שקיפות ובדיקה, לא היתה לנו שום בעיה.

מיכאל מלכיאור: על איזה סדר גודל מדובר?

2446: דובר על סדר גודל של 900 דונם, כאשר היום מדובר על 450 דונם, כיוון שחצי אנחנו החזרנו ליורשים.

2446: אנחנו הסכמנו בנינו לגבי דרך מינויים של הבודקים.

2446: הוועדה קבעה כי זה יהיה בדרך של מכרז, וזה מקובל עלינו.

2446: אנחנו מקווים כי המכרז יביא את האנשים המתאימים שיעשו את העבודה בצורה מקצועית, נאמנה ובאובייקטיביות מלאה.

2446: אנחנו גם סיכמנו על התשלום עבור הבדיקה.

2446: אנחנו מוכנים לשאת בהוצאות של הבדיקה.

2446: כיוון שמה שקובע זה היקף השעות, אנחנו הסכמנו עם יו"ר הוועדה שתהיה ועדת שלושה שתכלול את צבי ברק, פרופסור כץ ומאיר אלפיה, והיא זו שתקבע את היקף השעות שאנחנו נממן.

2446: כל מה שהיא תקבע יהיה מקובל עלינו.

2446: גם אם היא תקבע היקף שעות מסויים שאחר כך יתברר כי זה לא מספיק, תמיד יהיה ניתן להוסיף.

2446: מן הצד השני לא חייבים למצות את כל השעות אם אפשר להסתפק במעט שעות ממה שנקבע.

2446: אנחנו נשמח מאוד אם הבדיקה תיערך בצורה יסודית ומהירה.

קולט אביטל: אני רוצה להפנות שאלה ליועצת המשפטית של הוועדה.

קולט אביטל: האם ההסכם עם הקרן קיימת מוכן?

מירב ישראלי: היא חתמה על מסמך עקרונות.

מירב ישראלי: על בסיס מסמך העקרונות המסמכים הושגו.

מירב ישראלי: עם הבנקים יש לנו רק מסמך עקרונות.

מירב ישראלי: לא נחתם מסמך נוסף.

קולט אביטל: וזאת כיוון שאנחנו ניהלנו משא ומתן כולל עם פרדי וידר בשם כל הבנקים, והוא נתן לנו את כל הפול של 42,000 שעות.

קולט אביטל: במקרה הזה אנחנו צריכים לנהל משא ומתן פרטני עם כל אחד מן המוסדות.

קולט אביטל: בואו ננסה לקבוע לוח זמנים.

קולט אביטל: אני מציעה כי אם יש לכם זמן היום תשבו ותסכמו זאת בתום הישיבה היום, ואת אותו המסמך המסכם מירב תנסח כדי ששני הצמדדים יוכלו לחתום עליו.

קולט אביטל: אחרי החתימה הזו ואחרי ההסכם של היום, נוכל לצאת למכרז.

מירב ישראלי: מי שיכול לחייב את הכנסת זה יו"ר הכנסת שצריך להיות חתום על המסמך הזה.

מירב ישראלי: כל הפרטים צריכים להיות מאושרים על ידי מינהל הכנסת.

מירב ישראלי: כרגע המסמכים מנוסחים לגבי הבדיקה הכוללת במקרקעין, צריך לראות איך תתבצע הבדיקה ובאיזה גופים.

קולט אביטל: פרופסור כץ.

קולט אביטל: במסמך ששלחת אלי אתה מדבר על כך שצריכים להיות שני בודקים בכל צוות, רואה חשבון ועורך דין.

447: כשתת הוועדה גיבשה את הקריטריונים, דיברנו על חברים שמומחים בעבודה ארכיונית מוכחת, שמאים ועורכי דין.

447: במקרה הזה אני לא חושב שנצטרך עורכי דין, אלא מישהו שמכיר עבודה ארכיונית.

קולט אביטל: האם על עבודה ארכיונית ניתן, לפי דעתך, לשלם את אותו המחיר שקבענו בעבר עם לשכת החשבים?

447: בוודאי.

קולט אביטל: האם כיוון שאנחנו כבר עברנו את כל מדורי הגיהנום וכיוון שיש אנשים שכבר התנסו בעבודת המחקר הזו, כאשר עבדו עבורנו בנושא של הבנקים, הם ראוים לשמש בעבודה הזו לפי הקריטריונים שנקבעו?

קולט אביטל: האם יש מניע שאותם אנשים שכבר רכשו איזשהו ניסיון ישמשו בתפקיד הזה כדי שלא נבזבז זמן ושעות עבודה?

מירב ישראלי: המכרז שיצא כרגע, הפנייה לקבלת הצעות הוא רק לגבי הבנקים.

מירב ישראלי: אם נחליט לצאת במכרז, נצטרך לצאת בפנייה חדשה והם יוכחלו להגיש מועמדות.

447: אין שום ספק שהם רכשו ניסיון ואת הניסיון הזה צריך לנצל.

447: היום אנחנו יודעים מי היו יותר טובים ומי היו פחות טובים.

447: זה יהיה בשיקולי המכרז, אבל בוודאי צריך לאפשר להם להשתתף.

מירב ישראלי: הוועדה המייעצת החליטה לגבי איש ארכיון, שמאי מקרקעין ורואה חשבון.

מירב ישראלי: יש שאלה לגבי הביטוח המקצועי שצריך לפתור אותה.

צבי ברק: הניסיון שלנו בעבודה בתחום הבנקים מוכיח כי לעובדים שעובדים עבור הכנסת ראוי שיהיה ביטוח בהיקף לא קטן.

קולט אביטל: למה?

צבי ברק: מפני שהם עושים עבודה שעלולה לגרום נזק לצד ג' וצד ג' יכול לחשוב שיש לו טענות נגד עבודתם המקצועי.

צבי ברק: אם אני למשל עובד עבור הכנסת והחלטתי שלבנק אוף אינגלנד יש מחויבות לניצולי שואה בסכום 200,000,000 דולר, אז עו"ד של הבנק הזה יכול לשלוח לי מכתב ולומר לי כי הוא לוקח לי את הרישיון המקצועי שלי.

צבי ברק: הדברים האלה קראו גם בישראל.

מירב ישראלי: יש גופים כמו האפוטרופוס הכללי יש חסינות בחוק כנגד תביעות על פעולות שהוא מבצע במסגרת סמכותו בחוק.

מירב ישראלי: כיוון שאנחנו עוסקים פה בדבר שהוא לא מסמכותה הטבעית של הכנסת, הכנסת צריכה להבטיח את עצמה מפני תביעות בעתיד.

מירב ישראלי: בעבודה מול הבנקים עשינו זאת באמצעות האחריות המקצועית של רואי החשבון ועורכי הדין שהיו מעורבים בבדיקה.

קולט אביטל: עכשיו אמרת כי לרואי החשבון ולעורכי הדין יש כבר את הביטוח הזה.

מירב ישראלי: הזכרתי קודם את איש הארכיון.

מירב ישראלי: לא ברור איך תגובש האחריות המקצועית של הבודקים.

צבי ברק: אנחנו מתמודדים עם הנושא הזה עכשיו בכנסת, בנוגע לאחד ממשרדי רואי החשבון שלנו.

מירב ישראלי: זה לא בעלמא.

קולט אביטל: האם יש תביעה?

צבי ברק: אין תביעה, אבל יש חילופי מכתבים שיכולים גם להגיע לתביעה.

דוד גרינשטיין: מר לקט הזכיר פה הוצאות בתשלומים שבוצעו על ידי הקרן הקיימת.

דוד גרינשטיין: האם היו גם הכנסות כלשהן והאם הן נלקחו בחשבון?

2446: בוודאי שהיו הכנסות, ובכל התחשבנות זה נלקח בחשבון.

2446: כל מי שהחזרנו לו את הרכוש זה נעשה בפרוצדורה מסויימת לאחר שהוא הביע את הסכמתו.

מיכאל מלכיאור: האם הבדיקה הזו שתעשה על ידי הוועדה החיצונית, תכלול גם פניות לציבור?

מיכאל מלכיאור: באיזו מידה זו רק בדיקה פנימית?

קולט אביטל: זה כבר נעשה בעבר.

447: בענין הקק"ל הדברים מאוד מוגדרים.

447: יש סכום שהקק"ל הבהירה כי הוא נמצא ברכושה, והיא כבר הסכימה להעביר זאת לאפוטרופוס הכללי.

447: עכשיו יש פעילות לגבי הפרוצדורות.

447: מר לקט אמר קודם שיש סכום מסוים של מספר קרקעות.

447: השאלה שלנו היא לגבי ההפרש.

447: אנחנו יודעים מה היה בהתחלה ומה קיים היום, ואנחנו שואלים מה באמצע.

447: זו הנקודה המרכזית.

מיכאל מלכיאור: זאת אומרת ההנחה שיודעים הכל.

קולט אביטל: הנחה היא שלא יודעים הכל.

קולט אביטל: יוסי, הוא שאל אותך משהו אחר.

קולט אביטל: אתה יכול לעשות מה שאנחנו עשינו מבחינת הפרוצדורה.

קולט אביטל: כאשר אנחנו התחלנו את עבודת הוועדה אנחנו יצאנו בהודעות לעיתונות שמודיעות לציבור כי אנחנו עוסקים בענייין הזה.

קולט אביטל: כל מי שהיתה לו תביעה מהקרן הקיימת שלא נענתה, יכול לפנות אלינו לוועדה הזו, ואנחנו נאסוף את כל החומר ואת כל המידע.

קולט אביטל: יכול מאוד להיות שמן הדין שגם בעניין הזה נצא עוד פעם במודעה.

קולט אביטל: אני חושבת שחשוב לעשות את זה.

2446: אין לנו התנגדות שייצאו במודעה.

2446: אין לנו שום התנגדות שיחפשו גם חומר חדש.

2446: אנחנו לא מניחים שיש חומר חדש, אך תמיד יכול להיות שבאיזו פינה בארכיון ימצאו תיק אחד או שניים.

2446: אנחנו בעד שהבדיקה תיעשה בשקיפות מלאה.

2446: יש לנו עניין שאם יש באיזשהו מקום חומר, שיתגלה.

2446: לכן אין לנו גם התנגדות לפרסום הודעה בציבור.

2446: אם מישהו יבוא ויוכיח משהו שלא ידענו עד היום, אנחנו לא נהייה אלה שנרצה לקפח את זכותו.

2446: יוסי כץ דיבר על הפער בין המספר שהתפרסם פעם של 1,350 תיקים לעומת המספר הנוכחי שהוא 900 תיקים ריאליים.

2446: כל מי שכתב לקרן הקיימת פתחו לו תיק.

2446: אחר כך, תוך כדי משא ומתן איתו, התברר שיש לו עכל מיני רעיונות אך זה לא קשור לקרן הקיימת.

אלישבע פרקש: מדובר ב-200 חלקות.

2446: לגבי 200 החלקות האלה המספר ירד.

2446: נוצר הפרש בין מה שפורסם פעם לבין המספר הקיים היום.

2446: זה גרם לבלבול.

2446: שאלו היכן נעלמו שאר התיקים.

2446: מתוך יתר התיקים היה לנו 900 דונם בסך הכל, ומזה כחצי הוחזר ליורשים.

מיכאל מלכיאור: זה שלכם אין התנגדות זה עדיין לא אומר שזה מותר לוועדה לעשות.

2446: ועדת בדיקה חיצונית יכולה לקבוע מה היא רוצה לבדוק.

קולט אביטל: גם כאשר התחלנו את הבדיקה בבנקים, הבנקים טענו כי אין חומר חדש וכי הכל ניתן והכל פורסם.

קולט אביטל: בסופו של דבר בדרכים לא דרכים הצלחנו למצוא תיקים נוספים שגם להם לא היה ידוע שהם קיימים.

קולט אביטל: בשל כך יש צורך לבדוק ולחפש בגלל הפער בין פניות הציבור אלינו לבין הרכוש שלא נמצא.

קולט אביטל: צריך לבדוק מה קרה עם אותו רכוש שלא נמצא.

קולט אביטל: בנוסף, אם כבר רכשנו את הידע של איך מחפשים מתחת לאדמה דברים, כדאי לנצל אותו.

מיכאל מלכיאור: חשוב לדבר גם על התקציב ולא רק על עניין השעות.

קולט אביטל: אנחנו נצטרך למצוא את דרך המלך ולהגביל את עצמנו במספר שעות מסויימות.

קולט אביטל: כך היה גם לגבי הבנקים למרות שעברנו מעט על התקציב וביקשנו שעות נוספות וזה התאפשר לנו.

קולט אביטל: אני הבנתי ממר לקט שיש נכונות כזו.

קולט אביטל: אנחנו נסכים על סכום מסוים, ואם נאלץ לדרוש עוד כי נראה באמצע החקירה שיש סיבות טובות לזה, נצטרך לדרוש עוד.

קולט אביטל: אף אחד לא שש ולא מחפש לעצמו פרנסות.

קולט אביטל: אנחנו מבחינתנו היינו רוצים לסיים את הבדיקה הזו כמה שיותר מהר.

אברהם רות: יש בידינו ידיעות שעדיין לא נבדקו, שיש בידי הקרן הקיימת לא רק קרקעות, אלא גם כספים שאנשים הפקידו בידה למען יקבלו תמורה לאחר שיעלו ארצה.

אברהם רות: אנשים אלו נספו בשואה ולא ראו את התמורה.

אברהם רות: האם לקרן הקיימת ידוע משהו על הנושא הזה?

2446: אנחנו לא יודעים פרטים על כך.

2446: יש לנו כוונה לבדוק גם את העניין הזה.

447: כאשר דיברנו לפני שנתיים עם הקרן הקיימת העלנו נושא נוסף והוא אגרות חוב שנמכרו בשנות השלושים באירופה.

447: הקרן הקיימת לא היתה הגורם היחיד.

447: מדובר על גורמים כמו ניר של ההסתדרות, הסוכנות וכו'.

447: היו אגרות חוב שהיו שכירות ואת זה אנחנו נצטרך לבדוק.

אברהם רות: האם הנושא של נאמנות כספים שנמסרו לקרן הקיימת לפני המלחמה כלול בוועדת החקירה?

קולט אביטל: האם לכם יש מידע על זה?

אברהם רות: יש לנו מידע אבל לא בדוק.

אברהם רות: אם הנושא הזה יבוא במסגרת הוועדה, אני חושב שנוכל לספק אינפורמציה מארכיונים בחו"ל במידה והם לא נמצאים בארץ.

קולט אביטל: יש לכך שתי תשובות.

קולט אביטל: התשובה הפורמלית היא שבאותו הרגע שנחתם הסכם בינינו לבין הקרן הקיימת שהולכת להיות בדיקה, הבדיקה כוללת את הכול.

קולט אביטל: כאשר צוות הבודקים החיצוני ימונה אחרי המכרז, אנחנו נפנה אותם אליך או אותך אליהם, ואתה תוכל למסור להם כל קצה חוט שיש לך או ידע על חומר מארכיונים בחו"ל וזה רק יוכל לעזור לבדיקה החיצונית.

צבי ברק: אותו דבר עלה גם בנוגע לבנקים.

צבי ברק: העבירו דרך חברות שהוקמו בשנות השלושים בגרמניה ובפולין דרך הבנקים אנשים הפקידו כסף וקיבלו אגרות חוב, וכאשר הם עלו לארץ הם היו צריחכים לקבל בחזרה את הכסף.

צבי ברק: חלק לא עלו לארץ.

צבי ברק: הנושא הזה נבדק על ידי רואי החשבון שבדקו את הבנקים.

צבי ברק: הבעיה העיקרית היא שבדרך כלל הרישומים של השמות הם בעייתיים מאוד.

צבי ברק: חלק מהחומר נמצא בארכיון הציוני שהוא כמו הארכיון של הקרן הקיימת.

צבי ברק: מהבדיקה שערכנו בבנקים עלה כי יש לנו מעט מאוד אינפורמציה עלך כך.

צבי ברק: החברות האלה היו קיימות פה רק בשנות השמונים.

צבי ברק: לא מצאנו אינפורמציה שאומרת כי אדם מסויים עבד במשרד מסויים בוארשה או בברלין קנה אגרות חוב והפקיד כסף וזה עבר לארץ.

צבי ברק: לא מצאנו את העקבות שיאפשרו לנו לגלות פה בארץ כי זה שייך למישהו ספציפי.

קולט אביטל: האם לא היה רישום פרטני?

צבי ברק: היה רישום פרטני, אך החומר נשאר בארכיונים של החברות בחו"ל.

צבי ברק: בארכיון הציוני שנמצא פה לא קיים מספיק חומר שיאפשר את המידע הזה.

צבי ברק: אפשר יהיה לבדוק את מה שאומר מר רות, אך זה יהיה מאוד למסובך למצוא את המעקב אחרי התנועה.

447: אני רוצה להפנות שאלה לייעוץ המשפטי של הקרן הקיימת.

447: מכיוון שאנחנו באיחור של זמן ורואיהחשבון כבר רכשו את הניסיון, האם אנו יכולים לעקוף את הסדרים של מכרז?

קולט אביטל: אי אפשר.

צבי ברק: למה?

מירב ישראלי: כי אנחנו צריכים לנהוג בשוויון.

צבי ברק: כלפי מי?

צבי ברק: נוכל לחסוך כל ארבעה או חמישה חודשים.

מירב ישראלי: אני אברר את הנושא הזה עם היועץ המשפטי של מינהל הכנסת.

מיכאל מלכיאור: האם הארכיונים בחו"ל לא נבדקו במהלך הבדיקה של הבנקים?

צבי ברק: נבדקו ארכיונים שקשורים רק לבנקים.

צבי ברק: הארכיון של חברת העברה בברלין לא קיים כי ברלין נהרסה במהלך המלחמה.

צבי ברק: נבדקו ארכיונים שקשורים למשרד החוץ הגרמני ושם כן נמצאו עקבות, אך ברוב המקרים המצב בו מישהו הפקיד אצל גוף שלישי כסף, קשה לבדוק אותו.

קולט אביטל: ארכיונים רבים של ברלין הועברו לארכיון העם היהודי פה.

צבי ברק: צריך לזכור כי לא מדובר במשהו פרטני.

צבי ברק: אנחנו צריכים להביא שם של משפחה ולא תכתובות כלליות.

מיכאל מלכיאור: האם הוועדה תבדוק מה היה בשנות העשרים ושלושים בהולנד?

מיכאל מלכיאור: האם יבדקו מה יש בארכיונים שם?

447: הקרן הקיימת היא אחת המוסדות המסודרים ביותר מבחינת שימור חומר אריכאון.

447: רוב רובו של החומר הארכיאוני נמצא בארכיון הציוני בצורה מסודרת, כאשר חלק נמצא במשרדים של המוסד עצמו.

447: עקבות של הדברים שנותנים לנו יסוד להאמין איפה דברים יכולים להיות כבר נמצאיםפ פה.

447: בוודאי שאם יהיו לנו רמזים לכך שנמצא באיזשהו מקום בהולנד חומר, אנחנו נצטרך לעשות את הבדיקה, כפי שהוועדה לבדיקה בתחום הבנקים שלחה אנשים לברקליס בנק באנגליה.

קולט אביטל: זה חלק מהבדיקה.

קולט אביטל: אם זה מתבקש זה ייעשה.

קולט אביטל: לא נשאיר שום קצה חוט שיכול להוביל אותנו לממצאים על אנשים או על רכוש שלהם, שלא ייבדקו.

447: הנסיעות היו על חשבון הבודקים.

צבי ברק: זה היה על חשבון הוועדה.

אברהם רות: אם ידובר על מחקר בהולנד, אנחנו מוכנים לממן את ההוצאה גם במסגרת הוועדה.

קולט אביטל: אני מודה לך, אך השאלה היא איך נוכל לעשות זאת מבחינה משפטית.

מירב ישראלי: צריך לבדוק זאת.

אברהם רות: אנחנו עמותה ציבורית ולא עמותה פרטית.

קולט אביטל: יכול להיות שעמותה ציבורית תוכל לעזור בהשלמת שעות.

אברהם רות: יש משרד מכובד של הקרן הקיימת בהולנד ואנחנו מאוד נשמח לשתף איתם פעולה.

קולט אביטל: האם יש עוד מוסדות שאתם רוצים שאנחנו נבדוק?

אברהם רות: לגבי הסוכנות קיימת אותה בעיה כמו לגבי הקרן הקיימת, ואולי אפילו גדולה יותר.

קולט אביטל: אנחנו נזמין אתכם גם לישיבה עם הסוכנות.

אברהם רות: לגבי הבנקים, זו שיחה נפרדת.

קולט אביטל: לגבי הבנקים, מה שנמצא יימסר לציבור בחודש אוקטובר.

אברהם רות: אני רוצה לומר כי אנחנו תוך שבוע עד עשרה ימים מוציאים דרישה למוסדות המוסמכים בארץ עקב את ההפרטה של בנק לאומי כל עוד התשלומים לניצולי השואה לא שולמו.

אברהם רות: זו דרישה דומה למה שנמסר לבנקים בינלאומיים בחו"ל כאשר היה משא ומתן על הכספים של יהודים ניצולי שואה.

2446: בהולנד קיים אחד מהמשרדים המסודרים ביותר בעולם.

2446: אנחנו נשמח לשתף פעולה איתכם עוד לפני הבדיקה על מנת לגלות עקבות של מסמכים.

2446: אני מציע שאתה תהיה בקשר עם מר אלפיה.

2446: ייתכן ויש אכן דברים ואת חלקם בשיתוף פעולה בנינו נוכל לספק.

קולט אביטל: אם כבר יש בודקים, אני מציעה שהם יעשו את כל העבודה.

2446: זה יהיה יותר זול אם אנחנו נעשה את זה קודם ביחד.

דוד גרינשטיין: ברשימות האפוטרופוס מופיעים 42 בנקים שלפני המלחמה נכסיהם והשקעותיהם הועברו לאפוטרופוס.

דוד גרינשטיין: ייתכן שאולי עם אותן העברות כספיות קיימות רשימות שבהן מופיע לפקודת מי זה הועבר.

דוד גרינשטיין: אני לא מתאר לי שבנק בוארשה או בריגה השקיע פה כסף בשם הבנק למען הבנק.

דוד גרינשטיין: סביר להניח שאלה היו העברות כספיות ובאיזשהו מקום אם היתה העברה היא היתה בודאי על שם מישהו או למען מישהו שלצערי לא הגיע ולא גבה את כספו.

דוד גרינשטיין: האם אפר לקחת את הרשימות האלה של העברות של הבנקים והאפוטרופוס ולחפש עבור מי הכסך הועבר.

צבי ברק: זה כבר נעשה.

צבי ברק: בעוד חודשיים שלושה כאשר הדו"ח יפורסם אתה תראה שהרבה מאוד מעבודת הבודקים נעשתה לפי השיטה שלך.

צבי ברק: הם לקחו את התיקים של האפוטרופוס הכללי והלכו איתם אחורה.

צבי ברק: יש ויכוח מאוד גדול עם הבנקים האם מותר להשתמש בטכניקה הזו.

447: ארץ ישראל באותו הזמן היתה יעד אטרקטיבי להשקעות.

447: מצאנו שבנקים יונים השקיעו פה.

447: זה מסבך אותנו.

447: חייבים לציין כי הקרן הקיימת עשתה כבר עבודה ראשונית על ידי עו"ד נטלי, ואנחנו נעזר בממצאים שלהם.

קולט אביטל: זה נאמר בשיחה בינינו לפני הישיבה.

קולט אביטל: אני מתנצלת שלא אמרתי את זה.

קולט אביטל: אני קיבלתי את ההצעה ברצון רב, כיוון שחלק מהעבודה נעשתה ולכן יכול להיות שזה גם יפחית ממספר השעות שנחוצות לנו.

קולט אביטל: אני הייתי רוצה לקבוע כעת לוח זמנים.

קולט אביטל: מירב, בואי נניח שיש סיכום עך כמה שעות מדובר, כמה זמן ייקח לך לנסח את המסמך הזה?

מירב ישראלי: אני צריכה לקבל מכם הערות לגבי מה אתם רוצים להכניס מעבר למסמך העקרונות.

קולט אביטל: רק את מספר השעות הדרושות.

מירב ישראלי: בבדיקה של הבנקים הכנסנו נספח למסמך העקרונות שפרט את התיקרה של השעות.

מירב ישראלי: אם מדובר רק בתקרה של שעות לא צריכה להיות בעיה.

קולט אביטל: כמה זמן זה ייקח לך?

מאיר אלפיה: שבועיים שלושה.

קולט אביטל: האם במקביל אפשר לפנות ליו"ר הכנסת כדי שכבר ימנה את ועדת המכרזים?

מירב ישראלי: צריך לפנות אליו כדי שיתחילו לבדוק את העניין.

קולט אביטל: המכרז כבר מוכן.

מירב ישראלי: אבל יש שאלות שמתעוררות שצריך לפתור אותן.

קולט אביטל: האם אני יכולה להניח שתוך שבועיים במקביל אנחנו נפתור את בעיית ההסכם וגם את היציאה הדרך של המכרז?

מירב ישראלי: עם ההסכם אין בעיה.

מירב ישראלי: לגבי המכרז אני לא יודעת.

קולט אביטל: במי זה תלוי?

מירב ישראלי: זה תלוי ביועץ המשפטי למינהל ובבעיות שצריך לפתור אותן.

מירב ישראלי: יכול להיות שזה גם משליך על הרכב צוות הבדיקה.

מירב ישראלי: צריך להתייעץ עם אנשי ביטוח אם בכלל אפשר להשיג ביטוח על דבר כזה.

צבי ברק: השאלה היא האם לפני הראשון בפברואר אפשר להתחיל לבדוק.

מירב ישראלי: זה לא תלוי בי.

קולט אביטל: אני רוצה להזכיר לך שיש לנו מנדט לשנה ועל כן אין לנו זמן.

מירב ישראלי: אנחנו נפנה למינהל הכנסת שיתחיל בבדיקה.

קולט אביטל: למה לא פנינו למינהל הכנסת קודם?

מירב ישראלי: כי זה לא היה אקטואלי.

מירב ישראלי: הדברים לא היו סגורים.

קולט אביטל: כמה זמן דרוש למינהל הכנסת כדי למצוא תשובות לזה?

מירב ישראלי: אני לא יודעת.

מירב ישראלי: זה קשור לדוד לב ועו"ד רוזנר.

קולט אביטל: בואו שאנו יוצאים למכרז לא יאוחר מה-18 לספטמבר.

מירב ישראלי: אני אעשה את כל מה שאני יכולה.

מיכאל מלכיאור: כמה זמן יהיה המכרז?

מירב ישראלי: זה לוקח זמן.

מירב ישראלי: זהו תהליך.

קולט אביטל: תודה רבה, הישיבה נעולה.